„ Þetta er atburðarráðs sem er lyginni líkust og sýnir ótrúlegan skort á sjálfstrausti hjá ríkisstjórnni í þessu máli , “ segir Árni Páll Árnason , formaður Samfylkingarinnar , um þá ákvörðun ríkisstjórnarinnar að slíta viðræðum við Evrópusambandið án þess að þau slit hafi fengið þinglega meðferð . „ Að hún skuli í laumuspili reyna að breyta niðurstöðu Alþingis án þess að spyrja þingið sjálft er ótrúlegt , en það er vegna þess að ríkisstjórnin óttast viðbrögð þings og þjóðar . “ Gunnar Bragi Sveinsson utanríkisráðherra afhenti nú rétt klukkan sex að íslenskum tíma formanni Evrópusambandsins , sem er utanríkisráðherra Lettlands , bréf um að ríkisstjórn Íslands líti ekki lengur svo á að Íslands sé í hópi umsóknarríkja og að hún fari þess á leit við sambandið að það taki mið af því hér eftir . Árni Páll segist fyrst hafa heyrt af tillögunni í fréttum RÚV klukkan sex . „ Þetta er tillaga sem hefur ekkert þjóðréttarlegt gildi og er ekki annað en niðurstaða úr kaffispjalli nokkurra manna sem allir vissu fyrir að hafa ætlað sér að hafa þjóðarviljan í þessu máli að engu . Alþingi gaf umboð til viðræðna og Alþingi þarf að afturkalla það umboð til að Ísland teljist ekki lengur umsóknarríki . Þarna er líka verið að virða að vettugi þá skýru lagaskyldu um að það verði að hafa samráð við utanríkismálanefnd varðandi allar meiriháttar ákvarðanir í utanríkismálum . Þeir telja þá líklegast að þetta sé ekki meiriháttar ákvörðun . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .